CELEX: 62009TN0326
Language: mt
Date: 2009-08-10 00:00:00
Title: Kawża T-326/09: Rikors ippreżentat fl- 10 ta’ Awwissu 2009 — E vs Il-Parlament

24.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 256/32
            
         Rikors ippreżentat fl-10 ta’ Awwissu 2009 — E vs Il-Parlament
   (Kawża T-326/09)
   2009/C 256/56
   Lingwa tal-kawża: Il-Franċiż
   
      Partijiet
   
   
      Rikorrenti: E (Londra, ir-Renju Unit) (rappreżentanti: S. Orlandi, A. Coolen, J.-N. Louis u E. Marchal, avukati)
   
      Konvenut: Il-Parlament Ewropew
   
      Talbiet tar-rikorrenti
   
   
               —
            
            
               id-deċiżjonijiet meħuda mill-Bureau tal-Parlament fid-9 ta’ Marzu u t-3 ta’ April 2009 li jemendaw is-sistema ta’ pensjoni addizzjonali volontarja tal-membri tal-Parlament Ewropew, huma annullati;
            
         
               —
            
            
               il-Parlament huwa kkundannat għall-ispejjeż.
            
         
      Motivi u argumenti prinċipali
   
   Permezz ta’ dan ir-rikors, ir-rikorrenti titlob l-annullament tad-deċiżjonijiet tal-Bureau tal-Parlament Ewropew tad-9 ta’ Marzu u tat-3 ta’ April 2009 li jemendaw is-sistema ta’ pensjoni addizzjonali (volontarja) li tinsab fl-Anness VIII tar-regoli dwar l-ispejjeż u l-allowances tal-membri tal-Parlament Ewropew. L-emendi essenzjalment jirrigwardaw it-tneħħija tal-possibbiltà ta’ irtirar kmieni mix-xogħol, mill-età ta’ 50 sena, u l-possibbiltà li wieħed ikun jista’ jgawdi l-pensjoni taħt forma ta’ kapital, kif ukoll iż-żieda tal-età tal-pensjoni minn 60 għal 63 sena.
   Il-motivi u l-argumenti prinċipali invokati mir-rikorrent huma essenzjalment identiċi jew simili għal dawk invokati fil-kuntest tal-Kawża T-219/09, Balfe et vs Il-Parlament (1).
   
      (1)  ĠU 2009, C 205, p. 39.